ভিডিওটি সকলেই পছন্দ করেছেন। এমনিতেই সহবাগ অবসর নেওয়ার পরেও জনপ্রিয়। টুইটারে করা তাঁর টুইট বরাবরই নেটিজেনদের খুশি করেছে। মাঝেমধ্যে অবশ্য সুর কেটেছে। তাঁর কোনও কোনও রসিকতাকে অনেকেই পছন্দ করতে পারেননি। তবু, সহবাগ আছেন সহবাগেই। কিশোর কুমারের গান গাইতে গাইতে যেভাবে শোয়েব, ব্রেট লি-দের সীমানার বাইরে ফেলেছেন, সেভাবেই অনায়াসে সামলেছেন নতুন বিতর্ক। এই মেজাজের জন্যই তো নবাব। নজফগড়ের নবাব।